Hans Natorp
Hans Natorp (født 29. august 1964 i Sønderborg) er tidligere OL-atlet i sejlads ved Sommer-OL 1988 og var fra 2016 til 2021 næstformand for Danmarks Idrætsforbund. Natorp var fra 2010-2017 formand for Dansk Sejlunion, hvorefter han et år inden han stoppede som formand for Dansk Sejlunion, blev valgt ind som næstformand i Danmarks Idrætsforbund. På DIF’s årsmøde den 19. maj
2021 blev Hans Natorp valgt til formand for Danmarks Idrætsforbund.

Udover sit arbejde i Danmarks Idrætsforbund, er Hans Natorp blandt andet bestyrelsesmedlem i Lokale og Anlægsfonden og rådgiver og ejer i virksomheden Circlepro.

Baggrund og opvækst 
Hans Natorp voksede op i Sønderborg og blev student fra Amtsgymnasiet. I 1986 flyttede Hans til Aarhus og han læste til dataingeniør på Ingeniørhøjskolen, hvor han blev færdig i 1990.

Hans Natorp tog i 2009 uddannelsen Kreativ Ledelse fra KaosPilotterne. I 2012 tog han INSEAD, EMP, Executive Management Programme og EBP, Executive Board Programme og i 2015 NILE, Nordic International Leadership Education DIF.

Privat 
Privat er Hans Natorp gift med Lone Natorp og sammen har de tre børn.

I sin fritid sejler Hans Natorp på sejlbåden S/Y Roselina, som han er medejer af. Mellem 2005-2009 var Natorp med til at sejle skibet jorden rundt.

Referencer

Eksterne henvisninger 
 

Sejlsportsfolk fra Danmark
Erhvervsfolk fra Danmark
Personer fra Sønderborg